ועדת הפנים ואיכות הסביבה, כנסת 18, פרוטוקול מספר 347, 2011-03-01 11:00

דוד אזולאי: צהריים טובים לכולם.

דוד אזולאי: אני פותח את דיוני ועדת הפנים והגנת הסביבה.

דוד אזולאי: על סדר היום הצעת חוק המקרקעין (תיקון מס' 31) (הפעלת מעלית שבת), התשע"א-2011, של חבר הכנסת אורי אורבך, חבר הכנסת חיים אמסלם וחבר הכנסת איתן כבל.

דוד אזולאי: אנחנו אמורים להכין את הצעת החוק הזאת לקריאה שנייה ושלישית.

דוד אזולאי: האם יש הערות למשרד הפנים בנושא הזה?

בני זלמנוביץ': למשרד הפנים אין הערות.

דוד אזולאי: יש עוד משרדי ממשלה שרוצים להעיר משהו בעניין?

דוד אזולאי: חבר הכנסת אורבך, היוזם?

דוד אזולאי: אז בואו נעבור להקראה.

אורי אורבך: תפילות מנחה בכל עצירה שנייה של המעלית.

דוד אזולאי: אז מצבך טוב, מעלית כזאת תגיע רחוק.

גלעד ארדן: הקראה:

דוד אזולאי: תודה.

דוד אזולאי: יש הערות?

אריאל צבי: אני ממשרד המשפטים.

אריאל צבי: יש לי רק הערת נוסח: בסעיף (2) המילים "תופעל המעלית כמעלית שבת" – נראה לנו מבחינת נוסח שנכון יותר למחוק את המילים "המעלית כ".

דוד אזולאי: "תופעל מעלית שבת".

אריאל צבי: ככה זה גם עוקב לנוסח של סעיף (ג) בחוק הקיים.

אילנה יעקב: גם אני ממשרד המשפטים.

אילנה יעקב: יכול להיות שהמילה "בלבד" ב"מעלית אחת בלבד" גם היא מיותרת.

דוד אזולאי: הכוונה היא שאם יש בבניין שתי מעליות, ויש ויכוח בין הדיירים אז לא שתי המעליות יפעלו כמעלית שבת, אלא מעלית אחת בלבד תפעל כמעלית שבת.

גלעד ארדן: זה לא מה שאנחנו אומרים פה.

גלעד ארדן: אנחנו מדברים פה על בניין שקיימת בו רק מעלית אחת, ואנחנו קובעים שיש רק מעלית אחת רוב בעלי הדירות רשאים להחליט על התקנת המנגנון ועל הפעלת המעלית כמעלית שבת.

גלעד ארדן: בבניין שיש בו שתי מעליות יש הסדר שונה.

אילנה יעקב: אבל ההסדר הזה חל רק לגבי שתי מעליות שיש פיקוד שבת.

אילנה יעקב: לכאורה נמצאנו לא מסדירים בניין שיש בו שתי מעליות ללא מערך פיקוד שבת.

אילנה יעקב: יש הרבה מאוד בתים כאלה.

אילנה יעקב: לכן אני מציעה שאת מה שכבוד היושב ראש אמר נעגן בחקיקה: בבית שיש בו מעלית אחת לפחות, ואם יש יותר מאחת כי אז אחת תהיה מעלית שבת, והיתר יהיו מעליות רגילות.

אורי אורבך: זה כבר יש חוק.

אילנה יעקב: כן, אבל זה רק לגבי פיקוד שבת.

אילנה יעקב: תיקון החקיקה הקודם שהתייחס למעליות שבת דיבר על שתי מעליות ועל פיקוד שבת.

אילנה יעקב: יש הרבה מאוד בתים ישנים שנבנו עוד קודם לחובה.

אורי אורבך: בואו נדבר על החוק הזה.

בני זלמנוביץ': החוק הקודם של שתי מעליות מדבר על 2001 ולא על בניינים שלפני 2001.

אורי אורבך: כן, על בניינים חדשים.

אורי אורבך: אבל זה על בניינים שיש בהם שתי מעליות.

בני זלמנוביץ': נכון, ולא הזכרת את זה.

אורי אורבך: לא הבנתי איך זה קשור לחוק הזה.

אורי אורבך: תסביר לי.

אילנה יעקב: התיקון הקודם הסדיר את אותם בתים שמותקנת בהם מערכת פיקוד שבת, ויש יותר ממעלית, ונקבע שבעל דירה אחד יכול להביא למצב שאחת המעליות תופעל כמעלית שבת.

אילנה יעקב: התיקון הנוכחי בא לקבוע שבבניין שיש בו מעלית אפשר יהיה בהחלטת רוב להתקין מערך פיקוד שבת.

אילנה יעקב: נמצא שהשארנו לוקה את המצב שבו יש שתי מעליות, ואין מערך פיקוד שבת.

אילנה יעקב: לגבי זה אמר היושב ראש, ואנחנו בהחלט מסכימים ומצטרפים, שניתן יהיה בהחלטת רוב לגבי אחת המעליות להפעיל אותה כמעלית שבת, ולהתקין בה כל מה שצריך, ולגבי המעלית הנותרת היא תישאר מעלית רגילה.

אורי אורבך: מה אני צריך לעשות עם המידע הזה עכשיו?

גלעד ארדן: אם אתם רוצים לתקן את ההצעה.

אילנה יעקב: זה תיקון קטן יחסית, והוא ברוח החוק.

צבי לביא: זה לא תיקון קטן, אני מצטער.

צבי לביא: אני כאן כבעל עניין.

צבי לביא: זה לא תיקון קטן, זה תיקון מאוד משמעותי.

צבי לביא: לפי החוק הקודם, כל בניין שנבנה לפני 2001, אין חובה להתקין בו מעלית שבת, ומי שרוצה זה רק- -

אילנה יעקב: בהסכמה של 100% הדיירים.

צבי לביא: - - בהסכמה של 100% מהדיירים.

צבי לביא: לכן השינוי פה הוא שינוי מהותי, כי אתם הולכים להטיל רטרואקטיבית על כל מי ש- - - שתי מעליות, שאחת מהן צריכה להיות מעלית שבת.

אילנה יעקב: לא בכל מקרה, אם יש החלטת רוב בעלי דירות.

צבי לביא: לא, בלי החלטת רוב.

אילנה יעקב: לא.

צבי לביא: המצב הקיים הוא שכל בית שנבנה לפני 2001 לא ניתן היה אלא בהסכמה של 100% הדיירים.

אורי אורבך: זה ויכוח.

צבי לביא: זה לא ויכוח, זה מה שהיה.

צבי לביא: זאת גם הפרשנות של האגודה לתרבות הדיור.

אורי אורבך: לא.

צבי לביא: אני יודע כי אני עסקתי בעניין הזה- -

אורי אורבך: אני גם יודע, גם אני עסקתי בעניין.

אורי אורבך: אני אראה לך פסיקות של בתי משפט שדייר אחד התנגד למעלית, וברגע שרוב הדיירים רצו המפקחים על רישוי המקרקעין מורים מהחודשים האחרונים שהרוב יכול לקבוע.

אורי אורבך: אנחנו מעגנים בחוק את מה שבפועל קורה.

צבי לביא: אתה מעגן בחוק רק אם יש מעלית אחת.

אורי אורבך: אבל העניין של "הרוב קובע" הוא מאוד משמעותי כי רואים בשימוש במעלית לא משהו חריג.

אורי אורבך: זאת לא התקנת מעלית, זה שימוש במעלית.

צבי לביא: זה לא היה קיים.

צבי לביא: יש לי מסמך של האגודה לתרבות הדיור שקובע במפורש שאין חובה.

צבי לביא: ברוב זה הסכמה, זה לא משנה.

דוד אזולאי: בבניין שיש בו שתי מעליות רוב הדיירים, לפי אותה מתכונת שקבענו פה, ירצו להפוך מעלית אחת למעלית שבת.

צבי לביא: זאת זכותם, אבל זאת לא חובה.

דוד אזולאי: לא אמרתי שזאת חובה.

דוד אזולאי: רוב הדיירים.

דוד אזולאי: אני מדגיש – אותו רוב שדיברנו עליו פה.

צבי לביא: ההבדל בין המצב הקיים לבין מה שאתה רוצה לשנות הוא שאתה רוצה לשנות באופן מאוד משמעותי את כל המשמעות של החוק הקודם.

צבי לביא: אין שום התנגדות שתבוא ותגיד שמרגע קבלת החוק כל בית שיש בו- -

דוד אזולאי: שתי מעליות לפחות.

צבי לביא: אתה לא צריך לעשות את זה רטרואקטיבית.

גלעד ארדן: אני אסביר את המצב.

גלעד ארדן: החוק קבע שכל בניין שמוקם משנת 2001 ואילך, ויש בו שתי מעליות לפחות – חייבים להתקין בו מנגנון פיקוד שבת.

צבי לביא: יפה.

גלעד ארדן: כלומר כשבונים את הבניין אוטומטית בונים את מנגנון פיקוד שבת.

גלעד ארדן: ואז מספיק שאדם אחד מהדיירים דורש את ההפעלה של המעלית.

גלעד ארדן: חבר הכנסת אורבך מציע שבבניין שיש בו מעלית אחת בלבד אין חובת התקנה, אבל אם יש רוב של בעלי הדירות שרוצים להתקין מנגנון פיקוד שבת, ניתן יהיה להתקין ולהפעיל את המעלית כמעלית שבת.

דוד אזולאי: ברוב.

צבי לביא: זה בסדר.

גלעד ארדן: אם אתה רוצה להגיד שבבניין שיש בו שתי מעליות שנבנה לפני 2001 אפשר יהיה להתקין ברוב של הדיירים מנגנון פיקוד שבת, זאת לא החלה רטרואקטיבית.

גלעד ארדן: אי אפשר להגיד שזה מוחל רטרואקטיבית- -

דוד אזולאי: מי שירצה.

גלעד ארדן: ההתקנה היא עתידית.

גלעד ארדן: אין חובה להתקין, אלא החלטה של הדיירים.

צבי לביא: אני קיבלתי מסמך של האגודה לתרבות הדיור לעניין זה, והמשמעות של ההחלטה היא שכל בניין שנבנה לפני קבלת החוק, אם רוצים להתקין בו מעלית שבת זה רק בהסכמה של 100% של הדיירים.

גלעד ארדן: אז עכשיו אנחנו משנים את זה, זאת לא החלה רטרואקטיבית.

גלעד ארדן: אם נקבע, אז נקבע מנגנון אחר.

אורי אורבך: עזוב רגע את מה שאומרת האגודה לתרבות הדיור, למה הרוב- -

צבי לביא: מה זה "רוב"?

צבי לביא: רוב זה 51%?

אורי אורבך: כן.

צבי לביא: אפילו שינוי בבית זה 75%.

גלעד ארדן: מה השינוי פה?

צבי לביא: חוק מקרקעין קובע איזה רוב צריך בשינויים.

צבי לביא: עד כמה שאני זוכר, אם אתה כבר מעלה את זה, יש כל מיני שינויים שאתה רוצה להכניס ברכוש המשותף, והוא חייב לקבל הסכמה של 75% מהדיירים.

מיכל גולדברג: תלוי מאוד באיזה שינוי מדובר.

מיכל גולדברג: אם זה שימוש סביר, לדוגמה, די בהחלטה של רוב; אם מדובר בשינוי שמשנה זכויות קנייניות אז לא די ב-75%, יש צורך בהסכמת כל הדיירים.

מיכל גולדברג: יש שינויים מסוימים שהחוק באמת מסתפק ב-75%.

מיכל גולדברג: יש כל מיני סוגים של שינויים, אבל זה לא גורף.

מיכל גולדברג: נמצאת פה הממונה מטעם משרד המשפטים שאני בטוחה שתוכל גם לפרט.

צבי לביא: אבל הצעת החוק המקורית שנאמר בה "מעלית אחת בלבד" בהחלט צריך להישאר.

אורי אורבך: א', זאת כוונת המחוקק.

דוד אזולאי: זאת כוונת החוק עד עכשיו בלי התוספת שמדברים עליה כאן.

אורי אורבך: אבל אני מנסה להבין כרגע את ההיגיון.

אורי אורבך: עזוב רגע את האגודה לתרבות הדיור.

אורי אורבך: יש בניין, ויש בו 20 דיירים ושתי מעליות- -

דוד אזולאי: בשתי המעליות - - - מנגנון שבת.

אורי אורבך: הן מעליות רגילות.

אורי אורבך: באים רוב הדיירים בבניין שהוא בניין ישן מלפני 2001, ואם זה בניין שיש בו שתי מעליות אז זה בניינים גבוהים של 10-8 קומות, לפחות.

אורי אורבך: רוב הדיירים, שנים-עשר, אחד עשר רוצים מעלית שבת כדי לא לטפס ברגל- -

דוד אזולאי: רק מעלית אחת.

אורי אורבך: אתה אומר שצריך לשלול מהם את הזכות הזאת למעלית אחת?

אורי אורבך: לא לשתיהן.

אורי אורבך: זה נשמע לי- -

צבי לביא: אני לא אומר שום דבר, אני אומר בסך הכול מה הייתה המשמעות של החוק המדובר.

צבי לביא: זה לא משנה רק את המצב לגבי מעלית שבת, אלא אתה משנה בכלל את הכול.

אורי אורבך: בסדר.

אורי אורבך: בשביל זה אנחנו מחוקקים.

אורי אורבך: אנחנו יכולים לחוקק חוקים.

דוד אזולאי: צריך להוסיף שבבניין שיש בו שתי מעליות, ואין מנגנון שבת, שמעלית אחת לפחות תוכל לפעול עם מנגנון שבת, על-פי דרישה של רוב הדיירים כפי שקבענו במקרה בחוק הזה- - אורי אורבך: אותם תנאים.

דוד אזולאי: הכול, אותם תנאים, אנחנו לא משנים שום דבר.

דוד אזולאי: הכול נשאר אותו דבר.

דוד אזולאי: אני רוצה לנצל את ההזדמנות לברך את התלמידים של בית-ספר "גאון הירדן" בעמק המעיינות.

דוד אזולאי: ברוכים הבאים.

דוד אזולאי: אנחנו עוסקים כאן בהתקנת מנגנון שבת למעליות בבניינים משותפים.

דוד אזולאי: את רוב העבודה כבר עשינו בדיונים קודמים.

דוד אזולאי: היום אנחנו כבר לקראת הסוף לכן הדיון יהיה, כנראה, יותר קצר מאשר אנחנו רגילים.

צבי לביא: לפחות שיירשם שזה לא הדיירים, אלא בעלי הדירות.

אריאל צבי: זה רשום.

אריאל צבי: מדובר פה על בעלי הדירות.

דוד אזולאי: בעלי הדירות, בוודאי.

גלעד ארדן: יש כאן נוסח שהכנו שכולל את התיקון הזה.

גלעד ארדן: נשנה את סעיף קטן (א1) כך: "בבית משותף כאמור בסעיף קטן (א) שמותקנת בו מעלית אחת ויותר ולא הותקן באחת מהן מנגנון פיקוד שבת, רשאים רוב בעלי הדירות להחליט על התקנת מנגנון פיקוד שבת וכן על הפעלת המעלית כמעלית שבת".

גלעד ארדן: אנחנו נעשה גם את ההתאמה בסעיף (ג1).

אורי אורבך: זאת אחת המעליות.

גלעד ארדן: זה ברור שזה אחת המעליות.

אריאל צבי: מעלית או אחת המעליות, לפי העניין.

דוד אזולאי: רק אחת המעליות.

גלעד ארדן: אנחנו ננסח את זה, ויהיה ברור שזה אחת המעליות בלבד.

גלעד ארדן: בסעיף קטן (ג1) – כמו שכתוב היום.

גלעד ארדן: לא נתקן את זה, נשאיר.

אריאל צבי: בסדר גמור.

אריאל צבי: צריך להבהיר שהמעלית שתופעל מבין שתי המעליות היא המעלית שבה הותקן המנגנון.

גלעד ארדן: אם לא הותקן היא לא תוכל להיות מעלית שבת.

דוד אזולאי: אנחנו ניגשים להצבעה.

דוד אזולאי: מי בעד הצעת חוק המקרקעין (תיקון מס' 31) (הפעלת מעלית שבת), התשע"א-2011, בתוספת התיקון שנאמר עכשיו לגבי בניין עם שתי מעליות?

דוד אזולאי: מי נגד?

דוד אזולאי: מי נמנע?

דוד אזולאי: קריאה שנייה ושלישית.

דוד אזולאי: הצבעה בעד הצעת החוק – רוב נגד – אין נמנעים – אין הצעת החוק אושרה.

אורי אורבך: אל תיבהלו, אין לי זכות הצבעה, אני לא בוועדה הזאת.

דוד אזולאי: נכון.

דוד אזולאי: לא שהענשתי את חבר הכנסת אורי אורבך וביקשתי שלא יצביע, הוא פשוט לא חבר בוועדה, ואף אחד במפלגה שלו לא חבר בוועדה, ולכן אין לו זכות הצבעה.

דוד אזולאי: אם כך, אין מתנגדים, אין נמנעים.

דוד אזולאי: לפיכך אני קובע שהצעת החוק הזאת עוברת למליאה לקריאה שנייה ושלישית.

דוד אזולאי: בכך סיימנו את הישיבה.

דוד אזולאי: תודה רבה לכולם.

דוד אזולאי: הישיבה נעולה